بیرلشمیش میللت‌لر تشکیلاتی‌نین باش (بمت) کاتیبی آنتونیو گورتز، سوریه‌ده هر جور شیمیایی سیلاحین ایستیفاده ائدیلمه‌سینی ان گوجلو شکیلده پیسله‌یه‌رک، بمت امنیت شوراسینا (بمگک) وظیفه‌لی‌لرین معین اولونماسی اوچون اتفاق چاغیریب.
بمت باش کاتیبی‌نین سؤزچولرین‌دن فارهان حاق، گونده‌لیک مطبوعات بریفینگینده، سون هفته‌لرده سوریه‌دن، شیمیایی سیلاح ایستیفاده ائدیلدیگینه دایر گلن خبرلردن سون درجه ناراحات اولدوق‌لارینی دئییب.
شیمیایی سیلاح ایستیفاده‌سی‌نین هئچ بیر شکیلده قبول ائدیله بیلمیه‌جگینی بیل‌دیرن حاق، گورتزین سوریه‌ده هر جور شیمیایی سیلاحین ایستیفاده ائدیلمه‌سینی ان گوج‌لو شکیلده قینادیغینی ایفاده ائتدی.
حاق، گورتزین بمت امنیت شوراسینا سوریه‌ده شیمیایی سیلاح ایستیفاده ائدن‌لرین معین اولونماسی اوچون بیرلیک چاغیریشینی تکرار ائتدیگینی سؤزلرینه علاوه ائدیب.
آمریکا، بمت امنیت شوراسینا سوریه‌دکی شیمیایی سیلاح ایستیثمارین‌دان رژیمی مسئول توتان و شیمیایی سیلاح ایستیفاده ائدیلمه‌سینی پیسله‌ین بیانات وئرمیش، روسیا، رژیمی گوناهلان‌دیران بو آچیقلامایا قارشی چیخمیشدی.
